ચિત્રમાં દ્રશ્યમાન શ્રી હનુમાનજી મહારાજની પ્રતિષઠા શ્રી પ્યારેરામજીબાપુએ પુર્વાભિમુખ ગુફાની બાજુની દિવાલમાં જ ઉતરાભિમુખ કરેલ છે. જેની બરોબર પાછળની ગુફામાં પ્યારેરામજીબાપુનુ પહેલાનાં સમયનુ ગાદીઆશન હતું. જેની બાજુમાં જ શ્રી ગંગારામબાપુ અવધુતનો ધુણો હતો. જે હાલમાં ત્યાં નથી. ઉતર ભારતમાંથી આવતા સાધુ સંતો અહીં ઉતરતા અને પ્યારેબાબાનાં મહેમાન બનતા હતા તેમ કહેવાય છે. આ ગુફાઓ જોવા દુરદુરથી વર્ષ દરમિયાન ઘણાબધા પર્યટકો આવે છે. ગુફાની ફરતે લોખંડની વાડ બનાવવાં આવી છે. તેની બરોબર પુર્વ દિશાએ હાલનું મંદીર તથા સંતોની સમાધીઓ આવેલી છે. તેમજ પુજારીનુ નિવાસ સ્થાન આવેલ છે. હાલમાં આ જગ્યાનો વારસો નેનુજી પરિવાર દ્વારા ચાલી રહ્યો છે. મહંતશ્રી રામકૃષ્ણદાસજીબાપુનું નિધન થતા તેનાં પુત્ર આ જગ્યાનો વહિવટ તેમજ પુજાપાઠનો કાર્યભાર સંભાળે છે.